EkBass/fiwiki-20250220-pages-articles huggingface dataset:
Paul Donoghue

Paul Donoghue (s. 18. tammikuuta 1949 Auckland) on uusiseelantilainen roomalaiskatolinen piispa. Hänestä tuli Societas Mariaen jäsen 7. tammikuuta 1969, ja hän sai pappisvihkimyksensä 29. kesäkuuta 1975. Hänet nimitettiin Rarotongan hiippakunnan johtoon 11. huhtikuuta 2011, ja piispaksi vihkiminen seurasi 16. heinäkuuta. Pääkonsekraattorina toimi Stuart France O'Connell, jota avustivat Charles Daniel Balvo ja Denis George Browne.Catholic- Hierarchy.org: Bishop Paul Donoghue, S.M. == Lähteet == Luokka:Uusiseelantilaiset papit Luokka:Katoliset piispat Luokka:Vuonna 1949 syntyneet Luokka:Elävät henkilöt
Stuart France O’Connell

Stuart France O'Connell (11. toukokuuta 1935 Lower Hutt – 2. elokuuta 2019 Auckland) oli uusiseelantilainen roomalaiskatolinen piispa. Hänet vihittiin Societas Mariaen papiksi 27. heinäkuuta 1960 ja nimitettiin Rarotongan hiippakunnan johtoon Cookinsaarille 8. marraskuuta 1996. Piispaksi vihkiminen seurasi 22. helmikuuta 1997. Pääkonsekraattorina toimi Robin Walsh Leamy, jota avustivat Thomas Stafford Williams ja Soane Lilo Foliaki.Catholic- Hierarchy.org: Bishop Stuart France O’Connell, S.M. O'Connell jäi eläkkeelle 11. huhtikuuta 2011. == Lähteet == Luokka:Uusiseelantilaiset papit Luokka:Katoliset piispat Luokka:Vuonna 1935 syntyneet Luokka:Vuonna 2019 kuolleet
Dakarbatsiini

Dakarbatsiini on syöpälääke eli solutoimintaa salpaava sytostaatti. Dakarbatsiini kuuluu alaryhmään nimeltä alkyloivat aineet.http://www.kaypahoito.fi/web/kh/suositukset/naytaartikkeli/tunnus/nak05064 Dakarbatsiini metaboloituu 5-(3-metyylitriatseno)-imidatsoli-4-karboksiamidiksi eli MTIC:ksi, joka on varsinainen vaikuttava aine. Lääkettä on saatavilla ainakin tuotenimillä Dakarbatsiini Lipomed ja Dacatic. Sen annostelu tapahtuu iv.-ruiskeilla. Hoitoaiheita ovat IV asteelle eli laajemmalle levinnyt (metastoitunut) melanooma sekä Non-Hodgkinin lymfooma.http://www.laakeinfo.fi/Medicine.aspx?m=638&i;=ORION+PHARMA_DACATIC == Lähteet == == Aiheesta muualla == *Medicina.fi: Kasvainten kemoterapia, Dakarbatsiini eli DTIC (pdf) *Onki: Dakarbatsiini *PubChem: Dacarbazine *DrugBank: Dacarbazine *Kyoto Encyclopedia of Genes and Genomes (KEGG): Dacarbazine *ChemBlink: Dacarbazine Luokka:Solunsalpaajat Luokka:WHO:n tärkeimmät lääkkeet
Robin Walsh Leamy

Robin Walsh Leamy (27. heinäkuuta 1934 Wellington – 1. tammikuuta 2022) oli uusiseelantilainen roomalaiskatolinen piispa. Hänet vihittiin Societas Mariaen papiksi 21. heinäkuuta 1958 ja nimitettiin Rarotongan hiippakunnan johtoon Cookinsaarille 9. tammikuuta 1984. Piispaksi vihkiminen seurasi 7. huhtikuuta. Pääkonsekraattorina toimi Denis George Browne, jota avustivat John Hubert Macey Rodgers ja Petero Mataca. Leamy erosi tehtävistään Rarotongan piispana 8. marraskuuta 1996, jolloin hän sai nimityksen Aucklandin vihkipiispaksi. == Lähteet == Luokka:Uusiseelantilaiset papit Luokka:Katoliset piispat Luokka:Vuonna 1934 syntyneet Luokka:Vuonna 2022 kuolleet
Luciano Capelli

Luciano Capelli (s. 19. lokakuuta 1947 Cologna di Tirano) on Salomonsaarilla toimiva italialainen roomalaiskatolinen piispa. Hän liittyi salesiaaneihin vuonna 1965 ja sai pappisvihkimyksensä 29. kesäkuuta 1975. Capelli nimitettiin 5. kesäkuuta 2007 Gizon hiippakunnan johtoon, ja piispaksi vihkiminen seurasi 21. lokakuuta. Pääkonsekraattorina toimi Joseph Zen Ze-kiun, jota avustivat Francisco Montecillo Padilla ja Bernard Cyril O'Grady.Catholic-Hierarchy.org: Bishop Luciano Capelli, S.D.B. == Lähteet == Luokka:Italialaiset piispat Luokka:Katoliset piispat Luokka:Vuonna 1947 syntyneet Luokka:Elävät henkilöt
John Doaninoel

John Doaninoel (1. maaliskuuta 1950 Tinputz, Bougainville – 7. elokuuta 2018) oli papuauusiguinealainen roomalaiskatolinen piispa. Hänestä tuli Societas Mariaen jäsen 2. helmikuuta 1974, ja hän sai pappisvihkimyksensä 20. joulukuuta 1980. Hänet nimitettiin Rabaulin arkkihiippakunnan vihkipiispaksi ja Girus Tarasiin titulaaripiispaksi 6. joulukuuta 2007. Piispaksi konsekroinnin suoritti 8. maaliskuuta 2008 Karl Hesse, jota avustivat Francisco Montecillo Padilla ja Henk Kronenberg.Catholic-Hierarchy.org: Bishop John Doaninoel, S.M. Doaninoel sai 9. kesäkuuta 2011 nimityksen Honiaran vihkipiispaksi Salomonsaarille. == Lähteet == Luokka:Papuauusiguinealaiset katoliset piispat Luokka:Vuonna 1950 syntyneet Luokka:Vuonna 2018 kuolleet
Tinputzin kieli

Tinputz (ISO 639-3: tpz) on Bougainvillessä, Papua-Uudessa-Guineassa puhuttava malaijilais-polynesialainen kieli. Kielen puhujien siitä itse käyttämä nimi on vasuii. Kielen sanajärjestys on SVO, ja sen kirjoittamisessa käytetään latinalaista aakkostoa.Ethnologue.com: Tinputz Vuonna 1991 tinputzilla oli 3 900 puhujaa. Kielelle julkaistiin Uuden testamentin käännös vuonna 2005. == Lähteet == Luokka:Oseanialaiset kielet Luokka:Papua-Uuden-Guinean kielet
Ad Abi Karam

Ad Abi Karam (s. 28. maaliskuuta 1937 Qornet Chahwan, Libanon) on Australiassa toiminut libanonilainen katolinen piispa. Hän kuuluu maroniitteihin. Hän toimi Sydneyn Pyhän Maronin maroniittisen eparkian piispana Australiassa vuosina 2001-2013. == Elämä == Ad Abi Karam syntyi 28. maaliskuuta 1937 Qornet Chahwanissa Libanonissa. Hän opiskeli Ghazirin Maroniittisessa seminaarissa ja suoritti teologisen tutkintonsa Pyhän Joosefin yliopistossa Beirutissa. Hänet vihittiin papiksi vuonna 1962, jonka jälkeen hän toimi seurakuntapappina Deek El Mehdissä vuosina 1967-1992 sekä osittain päällekkäin edellisen tehtävän kanssa seurakuntapappina Mtailebissa vuodet 1973-2002. Vuosina 1973-1974 hän oli Australiassa yhdessä Ignace Abdo Khalifén kanssa, josta tuli Sydneyn eparkian ensimmäinen piispa. Tämä oli Abi Karamin ensimmäinen vierailu kyseisessä maassa, ja hän toimi tuon ajan uuden eparkian pääsihteerinä. Palattuaan Libanoniin hän toimi seurakuntapapin tehtäviensä ohella lukuisissa muissa tehtävissä, sekä lehtien toimituksissa että opetus- ja luottamustehtävissä. Hänet korotettiin apulaispiispaa vastaaviin tehtäviin vuonna 1987. Hänet nimitettiin Sydneyn Pyhän Maronin maroniittisen eparkian johtoon 26. lokakuuta 2001. Piispaksi vihkiminen seurasi 12. tammikuuta 2002. Pääkonsekraattorina toimi Nasrallah Pierre Sfeir, jota avustivat Roland Aboujaoudé ja Samir Mazloum. Abi Karam asetettiin virkaansa 8. helmikuuta. Piispana hän perusti vuonna 2003 eparkialle oman Marounia -aikakauslehden levittämään sanaa ja perusti vuonna 2004 Qannoubinen sääntökunnan tukemaan tätä työtä. Hän järjesti vuonna 2005 laajan näyttelyn kaikissa Australian maroniittikirkoissa, joissa oli esillä maroniittipyhimysten pyhäinjäännöksiä kunnioitusta varten. Tätä menestyksekästä näyttelyä seurasi Maroniittien konferenssi vuonna 2006 ja vuonna 2007 avattiin Maroniittien kulttuuriperinnön keskus Redfernissä. 2007 alettiin toteuttaa hänen suunnitelmaansa ystävyyskaupunkitoiminnasta australialaisten kaupunkien ja libanonilaisten maroniittikylien välillä. Hän suunnitteli ja organisoi Maronite 08 -tapahtuman, joka edelsi Sydneyssä vuonna 2008 järjestettyjä katolisen kirkon maailman nuortenpäiviä. Abi Karam jäi eläkkeelle 17. huhtikuuta 2013. == Koulutus == Abi Karamilla on teologinen maisterintutkinto Beirutin Pyhän Joosefin yliopistosta. Lisäksi hänellä on filosofian ja pedagogiikan maisterintutkinnot Ohion Daytonista. Hänellä on myös tutkinto etiikasta ja sosiologiasta sekä viestinnästä. Hän osaa sujuvasti arabiaa, englantia, ranskaa, latinaa ja syyriaa. == Lähteet == Luokka:Libanonilaiset papit Luokka:Katoliset piispat Luokka:Vuonna 1937 syntyneet Luokka:Elävät henkilöt
Joseph Habib Hitti

Joseph Habib Hitti (30. syyskuuta 1925 – 3. helmikuuta 2022) oli Australiassa toiminut libanonilainen katolinen piispa. Hän kuului maroniitteihin. Hänet vihittiin papiksi 24. maaliskuuta 1951 ja nimitettiin Saint Maron of Sydneyn eparkian johtoon 23. marraskuuta 1990. Piispaksi vihkiminen seurasi 6. tammikuuta 1991. Pääkonsekraattorina toimi paavi Johannes Paavali II, jota avustivat Giovanni Battista Re ja Justin Francis Rigali. Hitti asetettiin virkaansa 4. maaliskuuta.Catholic-Hierarchy.org: Bishop Joseph Habib Hitti Hitti erosi tehtävistään 26. lokakuuta 2001. == Lähteet == Luokka:Libanonilaiset papit Luokka:Katoliset piispat Luokka:Vuonna 1925 syntyneet Luokka:Vuonna 2022 kuolleet
C/2013 A1

C/2013 A1 (tunnetaan myös nimellä Siding Spring) on Oortin pilveen kuuluva komeetta, joka löydettiin 3. tammikuuta 2013. Komeetta kuvattiin ensimmäisen kerran 8. joulukuuta 2012. C/2013 A1 saavutti perihelinsä 25. lokakuuta 2014. Se oli todennäköisesti tullut ensimmäistä kertaa aurinkokunnan sisäosiin. == Marsin lähiohitus == Löydettäessään komeetta tuli erityisesti tunnetuksi siitä, että se tulisi ohittamaan Marsin hyvin läheltä, arvioiden mukaan vain 109 200 kilometrin päästä, 19. lokakuuta 2014. Komeetalle oli myös arvioitu hyvin pieni mahdollisuus osua Marsiin, jolloin syntyisi halkaisijaltaan satojen kilometrien suuruinen kraatteri. Mahdollisessa törmäyksessä vapautuisi noin 20 miljardia megatonnia energiaa. Komeetan arvioitiin saavuttavan Marsin pinnalta katsottuna näennäisen kirkkauden jopa −8,5. Komeetan arvioitiin olevan Marsissa oleville ja sitä kiertäville luotaimille erinomainen kuvauskohde. Komeetta ohitti Marsin noin 140 000 kilometrin etäisyydeltä 19. lokakuuta 2014. Useat luotaimet saivat tällöin kerättyä tietoja komeetasta ja sen vaikutuksesta Marsin kaasukehään. Komeetan ydin paljastui pienemmäksi kuin 1 km. Se on todennäköisesti noin 600–500 metriä halkaisijaltaan. Ytimen pyörähdysajaksi selvisi kahdeksan tuntia. Komeetan näennäinen kirkkaus oli Marsista katsottuna noin −6. == Lähteet == Luokka:Komeetat
67P/Tšurjumov–Gerasimenko

67P/Tšurjumov-Gerasimenko on jaksollinen komeetta, jonka löysi neuvostoliittolainen Klim Ivanovitš Tšurjumov 22. lokakuuta 1969. Komeetta kuvattiin ensimmäisen kerran 9. syyskuuta 1969. Sen kiertoaika Auringon ympäri on 6,45 vuotta, ja sen edellinen periheli tapahtui 12. elokuuta 2015. == Rosetta-luotain == Euroopan avaruusjärjestön 2. maaliskuuta 2004 laukaisema 67P/Tšurjumov-Gerasimenkoa tutkimaan lähetetty Rosetta-luotain saavutti komeetan 6. elokuuta vuonna 2014 matkattuaan avaruudessa noin vuosikymmenen ja lennettyään matkallaan kolme kertaa Maan ja kerran Marsin ja asteroidien Šteins ja Lutetia ohi. Itse luotaimen kiertäessä komeetan jäistä ydintä Philae-laskeutuja tutki komeettaa sen pinnalta käsin. Kyseessä on tähän mennessä tarkin koskaan tehty tutkimus komeetasta. Laskeutuminen komeetan pinnalle tapahtui 12.11.2014. Laskeuduttuaan Philae pomppasi komeetan pinnalla ensin noin yhden kilometrin matkan yhden tunnin ja 50 minuutin aikana, sitten se pompahti vielä noin seitsemän minuutin ajaksi ylös komeetan pinnasta, kunnes laskeutui lopullisesti. Tämä pomppiminen johtui siitä, että laskeutujan komeetan pintaan kiinnittävät harppuunat eivät toimineet. Philaen ensimmäinen kosketus komeetan kamaraan tapahtui suunnitellulla laskeutumisalueella, mutta se päätyi varjoisammalle alueelle. Tästä huolimatta laskeutuja sai suoritettua suurimman osan mittauksistaan ja vielä lähetettyä kaikki mittaustuloksensa Maahan ennen kuin sen energia loppui 15. marraskuuta. Se saatetaan voida vielä voida käynnistää uudelleen komeetan tullessa lähemmäs Aurinkoa elokuussa 2015. == Lähteet == == Aiheesta muualla == * * 67P/Tšurjumov–Gerasimenko WolframAlpha-sivustolla Luokka:Komeetat Luokka:Luotaimilla tutkitut komeetat
Rževin taistelut

Rževin taistelut olivat toisessa maailmansodassa Saksan ja Neuvostoliiton joukkojen välisiä itärintamalla käytyjä taisteluita Rževin, Sytšovkan ja Vjazman kaupunkien lähistöllä vuosina 1942–1943. Taisteluissa kumpikaan osapuoli ei saavuttanut ratkaisevaa voittoa. Taisteluita on kutsuttu nimellä Rževin lihamylly () puna-armeijan suurten tappioiden takia. Saksalaiset lopulta vetäytyivät alueelta operaatio Büffelissa 1.–22. maaliskuuta 1943, mikä lyhensi rintamalinjaa 230 kilometriä ja se vapautti 21 divisioonaa muihin tehtäviin. ==Käydyt taistelut== *Ržhevin–Vjazman Strateginen offensiivi (8. tammikuuta 1942 – 20. huhtikuuta 1942). Sisälsi useita pienempiä operaatioita. *Operaatio Seydlitz (2. – 23. heinäkuuta 1942). Saksan 9. armeijan vastahyökkäys Kalinin rintamalla. *Ensimmäinen Ržhevin–Sytšovkan offensiivi (30. heinäkuuta 1942 – 23. elokuuta 1942) *Toinen Ržhevin–Sytšovkan offensiivi eli Operaatio Mars (25. marraskuuta 1942 – 20. joulukuuta 1942) *Kolmas Ržhevin–Sytšovkan offensiivi (2. – 31. maaliskuuta 1943). Johti Operaatio Büffeliin. ==Aiheesta muualla== * Rzhev Battle 1941–1943 * Horst Grossmann Geschichte der rheinisch-westfaelischen 6 Infanterie-Division 1939–1945 * German war photos * Battles of Rzhev Luokka:Neuvostoliiton talvihyökkäys 1942–1943
Ilmari Caselius

Ano Ilmari Caselius (29. huhtikuuta 1893 Tampere – 8. tammikuuta 1978 HelsinkiKuka kukin on, Kuolleet) oli suomalainen oikeustieteilijä, joka toimi Helsingin yliopiston siviilioikeuden professorina 1936–1956. == Elämä ja ura == Caselius valmistui ylioppilaaksi Tampereen klassisesta lyseosta vuonna 1911. Hän opiskeli oikeustiedettä Helsingin yliopistossa, josta hän valmistui molempien oikeuksien kandidaatiksi vuonna 1919 ja lisensiaatiksi sekä molempain oikeuksien tohtoriksi vuonna 1925. Lisäksi hän sai varatuomarin arvon vuonna 1921. Caselius työskenteli Helsingin yliopistossa siviiioikeuden dosenttina vuodesta 1926 alkaen, roomalaisen oikeuden virkaa tekevänä professorina vuosina 1929–1930 ja vuonna 1934 sekä siviilioikeuden virkaa tekevänä professorina vuosina 1932–1936 ja vakinaisena professorina vuosina 1936–1956. Lisäksi hän toimi kauppaoikeuden virkaa tekevänä professorina vuosina 1943–1946.Suomen lakimiehet 1970. Helsinki: Suomen Lakimiesliiton Kustannus. Caseliuksen oikeustieteellinen tuotanto koostuu noin 150 julkaisusta, mukaan lukien seitsemästä itsenäisestä teoksesta, ja käsittelee muun muassa esine-, perhe-, perintö-, rakennus-, pantti- sekä yhtiöoikeutta. Caselius toimi myös käytännön lakimiehenä, asianajajana ja työriitojen sovittelijana sekä osallistui joidenkin lainsäädäntöhankkeiden valmisteluun. Hän toimi oikeustieteen oppilaiden ainejärjestön Pykälä ry:n inspehtorina 14 vuoden ajana ja oli järjestön ensimmäinen kunniajäsen. == Teoksia == * Laki irtaimistokiinnityksestä (1924) * Omistajankiinnityksestä Suomen oikeuden mukaan (väitöskirja, 1924) * Panttioikeuden käsitys I (1925) * Sopimukseen perustuvat irroittamisoikeudet (1934) * Rakennusurakka (1943) * Osakeyhtiö I (A. R. Heikkosen kanssa 1949, 2. painos 1955, 3. painos Allan Huttusen kanssa 1964) * Siviilioikeudellisia oikeustapauksia (Martti Rautialan kanssa 1952) == Lähteet == Luokka:Suomalaiset oikeustieteilijät Luokka:Suomalaiset professorit Luokka:Helsingin yliopiston professorit Luokka:Vuonna 1893 syntyneet Luokka:Vuonna 1978 kuolleet
Aito Iskelmä Pohjanmaa

Aito Iskelmä Pohjanmaa oli suomalainen Lapualla toiminut paikallisradio, jonka omisti Sanoma Media Finland Oy. Paikallisten uutisten, sekä mainosten lisäksi Aito Iskelmä Pohjanmaa lähetti poikkeuksellisen paljon myös omaa ohjelmaa, kuten jokailtaista kontaktiohjelmaa, johon kuulijat pystyivät lähettämään iskelmätoiveitaan. Sanoma Media Finlandin omistukseen kanava siirtyi 2. syyskuuta 2019. Samoilla taajuuksilla lähetti aiemmin muun muassa Simpsiö 96,9. Kanava oli osa Iskelmä-radioketjua 1. syyskuuta 2016 asti. Elokuussa 2019 Sanoma Media Finland ilmoitti ostavansa Kevyt Kanavan. Vuoden 2019 lopussa kanavan paikallissisällöt mainontaa lukuun ottamatta lopetettiin. == Lähteet == Luokka:Lapua Luokka:Suomalaiset radioasemat Luokka:Vuonna 2016 perustetut radioasemat Luokka:Vuonna 2019 lakkautetut radioasemat
United States Air Force Pararescue

United States Air Force Pararescue on Yhdysvaltain ilmavoimien erikoisjoukko, joka kuuluu AFSOC:in (Air Force Special Operations Command) alaisuuteen. Erikoisjoukko on erikoistunut haavoittuneiden sotilaiden pelastamiseen. Tunnetaan myös nimellä PJ. Luokka:Erikoisjoukot
Birminghamin pubipommit

Birminghamin pubipommit olivat kaksi terrori-iskua 21. marraskuuta 1974. Birminghamin keskustassa räjähtäneet pommit surmasivat 21 henkeä ja 220 loukkaantui. Poliisi uskoo, että IRA oli iskujen takana. Iskut tehtiin samana päivänä, kun läheisessä Coventryn kaupungissa surmatun IRA:n jäsenen James McDaden ruumis palautettiin Irlantiin Iskut kohdistuivat kahteen nuorison suosimaan pubiin, The Tavern in the Town ja the Mulberry Bush. Kuusi miestä tuomittiin iskuista elinkautiseen vankeuteen, mutta heidät vapautettiin vetoomustuomioistuimen päätöksella 16 vuotta myöhemmin vuonna 1991. Tuomitut Hugh Callaghan, Patrick Joseph Hill, Gerard Hunter, Richard McIlkenny, William Power ja John Walke saivat korvauksia 840 000 punnasta 1,2 miljoonaan puntaan. == Lähteet == Pubipommit Luokka:Rikokset Englannissa Luokka:Vuoden 1974 terrori-iskut Luokka:Terrori-iskut Yhdistyneessä kuningaskunnassa
António de Spínola

António Sebastião Ribeiro de Spínola (11. huhtikuuta 1910 Estremoz – 13. elokuuta 1996 Lissabon) oli lyhytaikainen Portugalin presidentti vuonna 1974. Hän oli kenraali, joka yritti pysäyttää Portugalin neilikkavallankumouksen vallankaappauksen avulla. ==Toiminta Salazaria vastaan== Portugalin armeijan kenraalina 1960-luvulla toiminut Spínola ei hyväksynyt maan pitkäaikaisen diktaattorin António Salazarin harjoittamaa siirtomaapolitiikkaa, joka oli kärjistynyt siirtomaasodiksi. Arvostelun vuoksi hänet erotettiin armeijasta. Tämä teki hänestä tunnetun hallituksen vastustajan. Julkaisemassaan kirjassa Portugal e o Futuro hän esitti, että Portugalin on vetäydyttävä siirtomaistaan ja annettava niiden itsenäistyä. Ulkoisesti hänet tunnettiin monokkelistaan. ==Pettymys neilikkavallankumoukseen== Neilikkavallankumouksessa Spínola nousi maan presidentiksi (25.4.1974), koska hän nautti arvostusta laajoissa kansalaispiireissä. Hän ei kuitenkaan hyväksynyt vallankumoushallituksen jyrkän vasemmistolaista politiikkaa. Tämän vuoksi Spínola kannattajineen ryhtyi 28. syyskuuta 1974 vallankaappaukseen, jonka tarkoituksena oli porvarillisen tasavallan perustaminen. Yritys epäonnistui ja Spínolan oli erottava presidentin virasta. Spínolan kaappausyritykset johtivat osaltaan vallankumouksen tasaantumiseen, kun maltilliset puolueet alkoivat vuoden 1976 presidentinvaaleista alkaen voimistua. Presidentiksi valittiin Spínolan jälkeen Asevoimien liikkeen johtohahmo Francisco da Costa Gomes. Spínola osallistui vielä uuteen oikeistovoimien kaappausyrityksen 11. maaliskuuta 1975, taaskin turhaan. Tämän jälkeen Spínola pakeni Espanjan kautta Brasiliaan jossa hän vetäytyi julkisuudesta ja julkaisi länsisaksalaisen kirjailijan Günter Wallraffin toimittamat muistelmansa. == Lähteet == Luokka:Portugalin presidentit Luokka:Portugalin historia Luokka:Vuonna 1910 syntyneet Luokka:Vuonna 1996 kuolleet
Olli Castrén

Olli Mikko Castrén (13. syyskuuta 1929 Pielavesi – 10. kesäkuuta 2024 EspooKuolinilmoitus. Helsingin Sanomat 7.7.2024, s. B 23.) oli suomalainen lääkäri ja Kuopion yliopiston synnytys- ja naistentautiopin professori. Professorina hän toimi vuosina 1974–1992, jolloin hän hoiti samanaikaisesti Kuopion yliopistollisen keskussairaalan (KYKS) naistentautien kliinisen ylilääkärin tehtävää. Castrénin vanhemmat olivat rovasti Matti A. Castrén ja Katri Puurunen. Hän avioitui 1954 Salme Liisa Sippolan kanssa. Neurotieteen professori Eero Castrén on heidän poikansa. Olli Castrén tuli ylioppilaaksi Kuopion yhteiskoulusta 1949 ja valmistui Turun yliopistosta lääketieteen lisensiaatiksi 1957. Naistentautien ja synnytysten erikoislääkärin pätevyyden hän sai 1962. Castrénin Turun yliopistossa puolustama tohtorinväitöskirja oli Urinary excretion of noradrenaline and adrenaline in late normal and toxemic pregnancy: Effect of rest, work, and reserpine treatment. Castrén tutki sympaattisen hermoston raskaudenaikaista toimintaa.Facta 2001, osa 3, p. 132. WSOY 1981. Hän oli Helsingin yliopiston synnytys- ja naistentautiopin dosentti 1970–1991. Castrén työskenteli toimeliaasti monien vuosien ajan Kuopion korkeakoulun synnyttämiseksi ja kehittämiseksi; hän osallistui myös Kuopion yliopistollisen keskussairaalan kehittämiseen. Hän oli Kuopion korkeakoulun suunnittelutoimikunnan puheenjohtaja (1969–1972), rakentamisesta vastanneen neuvottelukunnan puheenjohtaja (1972–1978) ja valtuuston puheenjohtaja 1975–1976 sekä jäsen (1984–1985). Hän toimi korkeakoulun ensimmäisenä rehtorina (1969–1973). Hänellä oli myös lukuisia muita luottamustehtäviä maakuntatasolla, kansallisesti ja kansainvälisesti. Eräänä tunnustuksena hänet on nimitetty Suomen Leijonan ritarikunnan komentajaksi. == Lähteet == Luokka:Suomalaiset lääkärit Luokka:Kuopion yliopiston professorit Luokka:Suomalaiset professorit Luokka:Suomen yliopistojen rehtorit ja kanslerit Luokka:Vuonna 1929 syntyneet Luokka:Vuonna 2024 kuolleet
Manchesterin pommi-isku 1996

Manchesterin pommi-isku oli terroriteko Manchesterin keskustassa 15. kesäkuuta 1996. Kaksisataa ihmistä loukkaantui, useimmat lentävistä lasinsirpaleista. Poliisi uskoo että teon takana oli IRA. Pommi räjähti lauantaina kello 11.20 Corporation Streetillä Arndalen ostoskeskuksen ulkopuolella. Paikallinen televisioyhtiö oli saanut varoitussoiton aamukymmeneltä. Pommin painoksi on arvioitu 1 500 kilogrammaa. Se on suurin, mitä Britannian pääsaarella on räjäytetty. Pommi tuotiin paikalle valkoisessa pakettiautossa. Poliisi pystyi jäljittämään käytetyn auton myyjän, mutta ei koskaan löytänyt irlantilaisella korostuksella puhunutta miestä joka oli ostanut auton käytettynä joitakin päiviä aikaisemmin. Alueelle on rakennettu uusia liiketiloja, aukio, puisto, 240 puuta ja kävelytie, joka yhdistää katedraalin keskustaan. == Lähteet == Luokka:Vuoden 1996 terrori-iskut Pommi-isku 1996 Luokka:Rikokset Englannissa Luokka:Terrori-iskut Yhdistyneessä kuningaskunnassa
Akitsumaru

Akitsumaru () oli keisarillisen Japanin armeijan Akitsumaru-luokan maihinnousutukialus toisessa maailmansodassa. == Valmistus == Nippon Kaiun K.K. tilasi risteililyaluksen Harima Shipbuilding Companylta Aioista. Sen köli laskettiin 17. syyskuuta 1939. Kesäkuussa 1941 keisarillisen Japanin armeija lunasti aluksen muuttaakseen sen maihinnousutukialukseksi. Alukselle rakennettiin lentokansi, mutta ei hangaaria lentokoneiden kuljettamiseksi. Alus laskettiin vesille 24. syyskuuta 1941 nimellä Akitsumaru, valmistuen 30. tammikuuta 1942.Combined Fleet - Akitsumaru == Palvelus == Akitsumaru lähti 6. helmikuuta 1942 Aioista ja saapui kolme päivää myöhemmin Takaoon, josta se lähti 10. helmikuuta edelleen Indokiinaan Cam Rahn Baylle. Alus liitettiin vara-amiraali Takahashin 3. laivastoon, jonka mukana se lähti 56 aluksen saattueessa merelle. Saattue kuljetti 2. jalkaväkidivisioona, joka nousi maihin Merakissa ja Bantraminlahdella. Yhdysvaltain laivaston sukellusvene USS Crevallen laukaisi 18. marraskuuta 1943 alusta kohden kuusi Mark 13-4A -torpedoa, mutta epäluotettavat torpedot eivät onnistuneet vaurioittamaan Akitsumarua. Alus upposikin vasta vuotta liki myöhemmin 15. marraskuuta 1944 sukellusvene USS Queenfishin torpedoimana. Aluksella oli uppoamishetkellä noin 2 300 miestä, joista 310 saatiin pelastettua seuraavan päivän aikana. == Lähteet == == Aiheesta muualla == *http://www.combinedfleet.com/Mayasan_t.htm Luokka:Akitsumaru-luokan saattuetukialukset
Nigitsumaru

Nigitsumaru oli keisarillisen Japanin armeijan Akitsumaru-luokan maihinnousutukialus toisessa maailmansodassa. ==Valmistus == Nippon Kauiun KK tilasi risteilyaluksen Harima Shipbuildingilta Aioista. Sen köli laskettiin 10. maaliskuuta 1942 ja keisarillisen Japanin armeija lunasti aluksen muutettavaksi maihinnousutukialukseksi. Aluksen muutostyöt tilattiin Harimalta ja se laskettiin vesille 28. marraskuuta 1942 nimellä Nigitsumaru. Alus valmistui 30. maaliskuuta 1943. Telakalla aluksen savuhormien paikkaa siirrettiin, rakennettiin lentokansi ja asennettiin kaksi lentokoneiden käsittelyyn tarvittavaa nosturia. Alus aseistettiin kahdella kolmituumaisella ilmatorjuntatykillä ja kymmenellä kolmituumaisella kenttätykeistä muutetulla laivatykillä.Chesneau, Roger s. 174Combined Fleet - Nigitsumaru Aluksen takaosassa oli hissi, vaikkei sille rakennettu perinteistä lentokonekantta. Se kykeni kuljettamaan myös kaksikymmentä 12 metrin maihinnousualusta. == Palvelus == Nigitsumaru saapui 12. huhtikuuta 1943 Ujinaan oletettavasti kuormaamaan ammuksia ja se lähti 1. huhtikuuta saapuen 27. huhtikuuta Palaulle, josta se lähti edelleen 1. toukokuuta Rabauliin. Alus kuljetti tämän jälkeen useaan otteeseen oletettavasti ampumatarvikkeita Palaulle. Alus upposi 12. tammikuuta 1944 Yhdysvaltain laivaston sukellusvene USS Haken torpedoimana Okinawan lähistöllä. 574 sotilasta hukkui aluksen mukana. ==Lähteet== * * === Viitteet === == Aiheesta muualla == *Hylky Luokka:Akitsumaru-luokan saattuetukialukset
Braden Birch

Braden Birch (s. 25. syyskuuta 1989 Hamilton, Ontario, Kanada) on kanadalainen jääkiekkopuolustaja, joka pelaa ECHL-joukkue Colorado Eaglesissa. ==Ura== ===Seuraura=== OHL-joukkue Mississauga St. Michael's Majors varasi Birchin 43. pelaajana vuonna 2007, mutta hän ei koskaan siirtynyt CHL:ään, vaan siirtyi kahden pääasiassa OJHL-joukkue Oakville Bladesissa viettämänsä kauden jälkeen Cornellin yliopistojoukkueeseen. Birch voitti ensimmäisen yliopistokautensa 2009–2010 päätteeksi ECAC:n mestaruuden. Chicago Blackhawks oli varannut hänet kuudennella kierroksella 179. pelaajana NHL:n varaustilaisuudessa 2008. Neljän yliopistokauden jälkeen Birch siirtyi try-outille SM-liigajoukkue Helsingin IFK:hon toukokuussa 2012. Heinäkuussa hän sai kauden 2013–2014 kattavan sopimuksen joukkueeseen. Birch nimettiin myös HIFK:n kapteenistoon. Marraskuussa hänen sopimuksensa kuitenkin purettiin yhteisymmärryksessä joukkueen kanssa. Viikkoa myöhemmin Birch teki loppukauden kattavan sopimuksen ECHL-joukkue Florida Everbladesin kanssa. Helmikuussa 2014 hän vaihtoi sieltä samassa liigassa pelaavaan Colorado Eaglesiin. ===Maajoukkueura=== Birch edusti Canada Eastin joukkuetta alle 19-vuotiaiden World Junior A Challengessa vuonna 2008. Hän toimi joukkueen varakapteenina ja voitti pronssia. ==Tilastot== 2006–2007 Stoney Creek Warriors GHJHL 43 10 11 21 86 – – – – – 2007–2008 Nanaimo Clippers BCHL 19 0 2 2 15 – – – – – Oakville Blades OPJHL 13 1 4 5 6 19 0 2 2 4 Oakville Blades RB-Cup – – – – – 4 0 2 2 2 2008–2009 Oakville Blades OJHL 35 7 18 25 46 27 4 6 10 20 2009–2010 Cornell Univ. NCAA 32 0 2 2 10 – – – – – 2010–2011 Cornell Univ. NCAA 30 2 6 8 46 – – – – – 2011–2012 Cornell Univ. NCAA 32 1 6 7 22 – – – – – 2012–2013 Cornell Univ. NCAA 34 2 2 4 14 – – – – – 2013–2014 HIFK SM-liiga 18 0 1 1 14 – – – – – Florida Everblades ECHL 25 1 4 5 15 – – – – – Colorado Eagles ECHL 6 0 1 1 4 6 0 0 0 2 1 kausi yhteensä SM-liiga 18 0 1 1 14 – – – – – ==Lähteet== * * ===Viitteet=== Luokka:Kanadalaiset jääkiekkoilijat Luokka:Chicago Blackhawksin varaamat pelaajat Luokka:Vuonna 1989 syntyneet Luokka:Elävät henkilöt
Estramustiini

Estramustiini on syöpälääke, sytostaatti. Sitä käytetään pitkälle levinneen miesten eturauhassyövän hoidossa. Estramustiini on alkyloiva aine, sekä typpisinappikaasun eli mustiinin johdos, tarkennettuna syöpälääkkeiden hoitokategoriassa. Lääkkeen vaikutus perustuu miessukuhormonin, testosteronin tason alenemiseen elimistössä.http://www.medicina.fi/fato/61.pdf Medicina.fi: Kasvainten kemoterapia, Estramustiini Muiden vastaavien muassa, Estracyt- nimistä lääkettä voidaan antaa 140 mg kapselissa po. eli suun kautta. Lääkkeen käyttöön sisältyy vasta-aiheita (syitä olla käyttämättä juuri tätä/tämän tyyppistä lääkettä, varotoimia, sekä joitain vakavia haittavaikutuksia).http://spc.nam.fi/indox/nam/html/nam/humspc/4/56274.pdf == Lähteet == *http://spc.nam.fi/indox/nam/html/nam/humspc/4/56274.pdf *http://www.nlm.nih.gov/medlineplus/druginfo/meds/a608046.html == Aiheesta muualla == *Medicina.fi: Kasvainten kemoterapia, Estramustiini (pdf) *Onki: Estramustiini *PubChem: Estramustine *DrugBank: Estramustine *Human Metabolome Database (HMDB): Estramustine *Kyoto Encyclopedia of Genes and Genomes (KEGG): Estramustine *ChemBlink: Estramustine Luokka:Solunsalpaajat
EC Bregenzerwald

EC Bregenzerwald on itävaltalainen jääkiekkoseura Alberschwenden kaupungista. Joukkue pelaa Itävallan toiseksi korkeimmalla sarjatasolla Inter-National- Leaguessa. == Joukkue kaudella 2024–2025 == Maalivahdit Maalivahdit Maalivahdit Maalivahdit Maalivahdit Maalivahdit Maalivahdit Numero Pelaaja Hanskakäsi Sopimus Syntymäpaikka 1 David Felder L Laina Jami Pasanen L 2025 Vantaa, Suomi Kilian Wempe L Juniori Hohenems, Itävalta Lorenz Widhalm R Laina Wien, Itävalta Puolustajat Puolustajat Puolustajat Puolustajat Puolustajat Puolustajat Puolustajat Numero Pelaaja Kätisyys Sopimus Syntymäpaikka Daniel Hintermann L 2025 Jimi Kuronen L 2025 Helsinki, Suomi David König L 2025 Manuel Metzler L 2025 Philip Metzler L 2025 Robert Ossipov L 2025 Tallinna, Viro Martin Urbanek R 2025 Villach, Itävalta Laurin Wempe L Juniori Hohenems, Itävalta Marcel Wohlmuth L 2025 Hall in Tirol, Itävalta Hyökkääjät Hyökkääjät Hyökkääjät Hyökkääjät Hyökkääjät Hyökkääjät Hyökkääjät Numero Pelaaja Kätisyys Pelipaikka Sopimus Syntymäpaikka 17 Jevgen Fadjejev L H 2025 Kiova, Ukraina Fabio Haas R H 2025 Kai Hämmerle L H 2025 Roberts Lipsbergs L H 2025 Riika, Latvia Philipp Pöschmann R KH / OLH 2025 Wien, Itävalta Fabian Ranftl L H 2025 Richard Schlögl L H 2025 Ben Summer R H Laina Dornbirn, Itävalta Julian Zwerger L H 2025 Dornbirn, Itävalta ==Aiheesta muualla== * Joukkueen viralliset kotisivut Luokka:Itävaltalaiset jääkiekkoseurat Luokka:Vorarlberg Luokka:Vuonna 1985 perustetut urheiluseurat
Stralsundin ruuhet

Stralsundin ruuhet (tai Stelasundin ruuhet) ovat kolme muinaista ruuhta, jotka löydettiin vuonna 2002 Stralsundin hansakaupungissa järjestetyissä arkeologisissa kaivauksissa (Fundplatz 225 eli Mischwasserspeicher). Kaksi niistä ovat noin 7000 vuotta vanhoja ja kolmas noin 6000 vuotta vanha. Kaivauksissa on avattu 200 m² alue, josta on löydetty kivikauden esineistöä mesoliittiselta- ja neoliittiselta kausilta. == Ruuhet == === Ruuhi 1 === Vanhin ruuhista löydettiin hajonneena useaan osaan pääosin lounas-koilliseen asettuneena. Kaksi suurinta osaa olivat 8 ja 6 metriä pitkiä, mutta muut osat alle kaksi metriä pitkiä. Osista on voitu päätellä, että ruuhi oli aikoinaan noin 12 metriä pitkä ja 60 senttimetriä leveä. Ruuhi oli koverrettu pitkästä suorasta lehmuksesta. Veneen pohja oli kuorittu puhtaaksi kaarnasta ja sisäpuoli koverrettu auki. Laidoissa havaittiin epäsäännöllisin välimatkoin porattuja pieniä halkaisijaltaan 2−4 senttimetrin reikiä. Tämä on voinut liittyä halkeaman korjaamiseen, mutta sitä ei ole vielä tutkimuksilla vahvistettu. === Ruuhi 2 === Ruuhet 2 ja 3 löydettiin makaamassa vierekkäin pohjois-eteläsuuntaisina. Ruuhen 2 pituus on ollut noin 8 metriä pitkä ja 60−70 senttimetriä leveä. Se löytyi useassa osassa, joista kaksi osaa olivat suuria, mutta muut kappaleet olivat hajonneet pieniksi palasiksi. Ruuhi oli litistynyt sedimenttien painosta eikä keulan paikkaa kyetty enää osoittamaan. Veneen pohjalta löytyi 20 senttimetrinen palanut läikkä. Tämäkin ruuhi oli valmistettu lehmuksen rungosta. === Ruuhi 3 === Ruuhi 3, joka on ollut noin 9 metriä pitkä ja 60−70 senttimetriä leveä, löydettiin kolmeen osaan hajonneena. Laidan paksuus on ollut 2−3 senttimetriä ja laidan pinnasta erottaa vielä heikosti työstön jälkiä. Myös tästä ruuhesta löytyi jälkiä tulenpidosta, koska ruuhen sisältä löytyi 20 senttimetriä leveä ja lähes pyöreä hiiltynyt ja tummunut alue. Ruuhi on tehty lehmuksesta ja se muistuttaa joiltakin ominaisuuksiltaan Tanskalaista Lystrupin 1 ruuhta. Einbäume_von_Stralsund,_Fundstelle,_im_Hintergrund_das_Hansagymnasium_(2002-03-20).jpg Einbäume_von_Stralsund,_Fundstelle_Einbaum_2_und_3_(2002-03-20)_a.jpg Einbäume_von_Stralsund,_Fundstelle_Einbaum_2_und_3_(2002-03-20)_b.jpg == Asuinpaikan löytöjä == Ruuhien joukosta löydetyt puutukkien jäänteet ajoitettiin vuosirenkaiden avulla 5100−4800 eaa.. Kaivaukselta löytyi puisia ja luisia esineen osia, kuten piikkejä ja naskaleita, nuolenkärkiä, nuijan varsia ja muita määrittelemättömiä katkelmia. Kiviesineitä olivat säleen katkelmat, kaapimet ja veitset sekä lisäksi keramiikan sirpaleet. Osa sirpaleista voitiin koota tunnistettaviksi astian osiksi. Nämä esinelöydöt viittaavat Ertebøllen kulttuurin aikaan. == Lähteet == Luokka:Veneet Luokka:Saksan historia Luokka:Mecklenburg-Etu-Pommerin historia
Royal Republic

Royal Republic on ruotsalainen garage rock -yhtye, joka perustettiin Malmössä vuonna 2007. Yhtyeen jäsenet ovat kitaristi/laulaja Adam Grahn, kitaristi Hannes Irengård, basisti Jonas Almén ja rumpali Per Andreasson. Ensimmäinen albumi We Are The Royal nauhoitettiin Beach House Studiossa Malmössä tuottaja Anders Hallbäck avulla. Albumi valmistui vuonna 2009, ja sen miksasi Stefan Glaumann (Rammstein, Europe, Def Leppard). Albumi julkaistiin Ruotsissa helmikuussa 2010 ja sai hyvän vastaanoton kriitikoilta, faneilta ja rockradiolta. Yhtyeen toinen albumi Save Nation julkaistiin elokuussa 2012. Royal Republicin kolme ensimmäistä singleä sijoittuivat Bandit Rockin Most Wanted -lisalla ensimmäiseksi, ja kappale ”Tommy-Gun” oli myös MTV Rockchartin ensimmäisellä sijalla. == Jäsenet == * Adam Grahn – laulu, kitara * Hannes Irengård – kitara, taustalaulu * Jonas Almén – basso, taustalaulu * Per Andreasson – rummut, taustalaulu ==Diskografia== ===Albumit=== * We Are the Royal (2010) * Save the Nation (2012) * Royal Republic and the Nosebreakers (2014) * Weekend Man (2016) * Club Majesty (2019) * LoveCop 7 (2024) ===Singlet=== * "All Because of You" (2009) * "Tommy-Gun" (2010) * "Underwear" (2010) * "Full Steam Spacemachine" (2010) * "Addictive" (2012) * "Everybody Wants to Be an Astronaut" (2012) * "When I See You Dance with Another" (2015) * "Baby" (2016) * "Uh Huh" (2016) * "Fireman & Dancer" (2019) * "Boomerang" (2019) * "Anna-Leigh" (2019) * "Superlove" (2020) * "RATA-TATA" (2021) * "Back From The Dead" (2021) * "Diggin' It" (2022) * "Are You Gonna Go My Way (Live at l'0lympia) (2023) * "RATA-TATA" (Live at l'0lympia) (2023) * "Hits & Peces" (EP, 2023) * "Live at l'0lympia" (EP, 2023) * "My House" (2023) * Wow! Wow! Wow! (2024) == Lähteet == == Aiheesta muualla == Luokka:Ruotsalaiset rockyhtyeet
Ballykellyn pommi-isku

Ballykellyn pommi-isku oli terroriteko Ballykellyn kylässä Pohjois-Irlannissa 6. joulukuuta 1982. Iskun teki Irish National Liberation Army (INLA, Irlannin Kansallinen Vapautusarmeija). Isku tehtiin Droppin' Well -nimisessä pubissa järjestetyn diskoillan aikana. Se oli suunnattu läheisen Shackletonin tukikohdan sotilaita vastaan. Siinä kuoli 11 sotilasta ja kuusi siviiliä. Vuonna 1986 iskusta tuomittiin neljä INLA:n jäsentä elinkautiseen vankeuteen, viides sai kymmenen vuoden tuomion. Iskusta epäiltiin aluksi Irlannin tasavaltalaisarmeijaa, joka kiisti osallisuutensa. 8. joulukuuta brittiarmeija syytti INLA:ta, koska IRA olisi pyrkinyt välttämään siviiliuhreja kylässä, jossa asui sekä lojalisteja että tasavaltalaisia. Hieman myöhemmin INLA myönsi teon. Iskua kritisoitiin konfliktin molemmin puolin siviiliuhreista, ja INLA:n myönnettyä teon Irlannin tasavalta kielsi järjestön. == Lähteet == Luokka:Vuoden 1982 terrori-iskut Luokka:Pohjois-Irlannin levottomuudet
EHC Lustenau

EHC Lustenau on itävaltalainen jääkiekkojoukkue Lustenaun kaupungista. Joukkue on perustettu vuonna 1970 ja se pelaa Itävallan kolmanneksi korkeimmalla sarjatasolla ÖEL-liigassa. == Joukkue kaudella 2024–2025 == Maalivahdit Maalivahdit Maalivahdit Maalivahdit Maalivahdit Maalivahdit Maalivahdit Numero Pelaaja Hanskakäsi Sopimus Syntymäpaikka Felix Beck L 2025 Lukas Reihs L 2025 Wien, Itävalta Puolustajat Puolustajat Puolustajat Puolustajat Puolustajat Puolustajat Puolustajat Numero Pelaaja Kätisyys Sopimus Syntymäpaikka Stefan Hrdina L 2025 Wien, Itävalta Marco Kogler L 2025 Jonas Kutzer R 2025 Josef Kutzer R 2025 Dominik Oberscheider R 2025 Hyökkääjät Hyökkääjät Hyökkääjät Hyökkääjät Hyökkääjät Hyökkääjät Hyökkääjät Numero Pelaaja Kätisyys Pelipaikka Sopimus Syntymäpaikka Dominic Haberl L H 2025 Hohenems, Itävalta Lucas Haberl R H 2025 Lustenau, Itävalta Adem Kandemir L KH 2025 Dornbirn, Itävalta Robin Wüstner L H 2025 === Joukkueenjohto === * Päävalmentaja: Daniel Fekete * Apuvalmentaja: Christoph Eiler * Maalivahtivalmentaja: Petri Tuononen * Puheenjohtaja: Herbert Oberscheider == Aiheesta muualla == * Joukkueen viralliset kotisivut * EHC Lustenau EliteProspectsissa Luokka:Itävaltalaiset jääkiekkoseurat Luokka:Vorarlberg
Kingsmillin joukkomurha

Kingsmillin joukkomurha oli terroriteko Kingsmillin kylän lähellä Pohjois- Irlannissa 5. tammikuuta 1976. Asemiehet pysäyttivät protestantteja kuljettaneen minibussin ja ampuivat kymmenen sen matkustajaa. Iskua pidetään kostona edellisiltana tehdystä viiden katolisen surmasta. Kaksi päivää verilöylyn jälkeen Britannian hallitus ilmoitti, että Special Air Service (SAS) on siirtymässä Etelä-Armagh’han. == Lähteet == Luokka:Vuoden 1976 rikokset Luokka:1970-luvun terrori-iskut Luokka:Pohjois-Irlannin levottomuudet
Trofologia

Trofologia on ravintoaineiden yhdistämisen oppi, joka väittää mahdollistavansa optimaalisen ruoansulatuksen, ravinteiden imeytymisen sekä optimaalisen jätteiden erityksen. Sen mukaan ruokien oikealla yhdistelemisellä uskotaan olevan vaikutus ruoansulatukseen, kolesterolitasoon ja aineenvaihduntaan. Tämän lisäksi tehoton ruoansulatus ja heikko aineenvaihdunta aiheuttavat liikalihavuutta ja tarpeetonta kolesterolia sekä kuona-aineita kertyy elimistöön. Opin mukaan vähäkalorinen ruokavalio ylikypsistä, jalostetuista ja väärin yhdistetyistä elintarvikkeista lihottaa ja jättää tukkeumia valtimoihin. Tieteellistä tukea väitteille ei ole. == Aiheesta muualla == * Luokka:Ravinto-oppi
Raumanlinna

Raumanlinna on vuonna 1933 valmistunut Rauman keskustassa sijaitseva hotelli- ravintola ja entinen suojeluskuntatalo. Funkistyylisen rakennuksen on suunnitellut arkkitehti Erkki Huttunen. Raumanlinnassa on toiminut hotelli ja ravintola sen valmistumisesta lähtien. Aikaisemmin Sokos Hotelsiin kuulunut Raumanlinna oli vielä osa kansainvälistä Best Western -ketjua, kunnes vuonna 2017 se irtaantui ketjusta ja on nykyään yksityisomistuksessa. Rakennus koostuu kahdesta laatikkomaisesta osasta, joista korkeampi oli tarkoitettu hotellikäyttöön ja liikehuoneistoiksi. Matalammassa osassa puolestaan oli ravintola sekä Rauman suojeluskunnan juhlasali. Hotelliosaa on vuosien saatossa korotettu kahdesti, vuosina 1949 ja 1958. Aivan Raumanlinnan vieressä sijaitsevassa Tarvonsaarenpuistossa on vuonna 1964 paljastettu kuvanveistäjä Arvi Tynyksen tuotantoa oleva sisällissodan valkoisten muistomerkki.Raumakuvasto Viitattu 18.6.2013. Raumanlinnan yökerho on vuosien saatossa tullut tunnetuksi konserttipaikkana, jossa on esiintynyt kotimaisten lisäksi myös useita merkittäviä ulkomaisia artisteja. Esimerkiksi heavy metal -yhtye W.A.S.P.in ensimmäinen Suomen konsertti 18 vuoden tauon jälkeen oli Raumanlinnassa toukokuussa 2004. Osa Piirpauke-yhtyeen vuonna 1978 ilmestyneestä Piirpauke Live -albumista on nauhoitettu Raumanlinnassa. == Lähteet == Luokka:Rauman rakennukset ja rakennelmat Luokka:Suomen hotellit Luokka:Suojeluskuntatalot
Kiikartorni

Kiikartorni on Raumalla Fåfängan niemessä sijaitseva, vuonna 1992 valmistunut näkötorni. Se on 18,6 metriä korkea.Rauman museo, Kiikartorni. (Arkistoitu versio) Viitattu 17.6.2013. == Historia == Alkuperäinen Kiikartorni rakennettiin vuonna 1892 Rauman sataman tuntumassa sijaitsevalle Lonsin kalliolle. Se oli tähystys- ja merkinantotorni, josta seurattiin satamaan saapuvia laivoja. Kun tähystäjät huomasivat laivan olevan tulossa, he nostivat tornin huipulle merkkipalloja. Pallot kertoivat kaupungissa olleille ajureille, laivanpurkajille ja muille vastaanottajille laivan saapumisesta. Kiikartornia käytettiin myös myrskyvaroituksen antamiseen kaupunkilaisille. Myrskyn lähestyessä tornin huipulle nostettiin kartion muotoisia merkkejä. Säähavaintoja tornista tehtiin 1940-luvulle saakka. Kiikartorni menetti merkityksensä, kun sähköiset viestintävälineet tulivat käyttöön, ja Lonsissa sijainnut torni purettiin lopulta vuonna 1956.Raumakuvasto, Kiikartornin tarina. Viitattu 17.6.2013. == Uuden tornin rakentaminen == Ajatus uudesta Kiikartornista syntyi 1990-luvun alussa. Sellainen päättivät rakentaa Rauman merimuseoyhdistys ja paikalliset lahjoittajat pari kilometriä pohjoisemmaksi Syväraumanlahden rantakallioille Fåfängan niemeen. Uusi torni avattiin yleisölle kesäkuussa 1992, kun vanhan Kiikartornin rakentamisesta oli kulunut tasan sata vuotta. == Lähteet == Luokka:Rauman rakennukset ja rakennelmat Luokka:Suomen näkötornit
Woman of the Year

Woman of the Year () on vuonna 1981 ensi-iltansa saanut Broadway-musikaali. Näytelmän käsikirjoitti Peter Stone, ja sen tarina perustuu vuoden 1942 elokuvaan Tie miehen sydämeen. Siinä newyorkilaiset media-alan työntekijät rakastuvat erilaisuudestaan huolimatta: mies on sanomalehden pilapiirtäjä (elokuvassa urheilutoimittaja) ja nainen valtakunnallinen tv-julkkis (elokuvassa saman lehden kansainvälisen politiikan kommentaattori). Musikaalin sävelsi John Kander ja sanoitti Fred Ebb. Woman of the Yearin pääosaa näytteli Lauren Bacall. Raquel Welch toimi Bacallin sijaisena tämän jäätyä tilapäisesti pois tuotannosta joulukuussa 1981. Musikaalia esitettiin New Yorkin Palace Theatressa maaliskuusta 1981 maaliskuuhun 1983. Vuoden 1981 Tony-gaalassa Woman of the Year voitti viisi palkintoa yhteensä seitsemästä ehdokkuudesta. == Palkinnot == * Parhaan käsikirjoituksen Tony-palkinto (Peter Stone) * Parhaan musiikin Tony-palkinto (John Kander ja Fred Ebb) * Parhaan naispääosan esittäjän Tony-palkinto (Lauren Bacall) * Parhaan naissivuosan esittäjän Tony- palkinto (Marilyn Cooper) * Parhaan naissivuosan esittäjän Drama Desk -palkinto (Marilyn Cooper) == Lähteet == Luokka:Yhdysvaltalaiset musikaalit Luokka:Tony-palkinnon voittaneet musikaalit
Seekirchin ruuhi

Seekirchin ruuhi löydettiin vuonna 2012 Saksasta Baden-Württembergin Seekirchissa muinaisen asuinpaikan kaivauksissa noin kilometrin päässä Federseeriedin nykyiseltä rantaviivalta. Ruuhi on noin 6 metriä pitkä, valmistettu lehmuksesta ja on verrattain hyvässä kunnossa, vaikka se saatiin talteen useassa osassa. Se ajoitettiin 2800 eaa. eli nuoremmalle kivikaudelle. Kaivausten asuinpaikka kuuluu Unescon Maailmanperintöluettelon Alppien paalutalokylien listalle. == Aiheesta muualla == * Südkurier: Archäologen finden Einbaum aus der Jungsteinzeit (valokuva kaivaukselta), 2012 Luokka:Veneet Luokka:Saksan historia
Munax

Munax Oy on vuonna 2003 perustettu kananmunapakkaamo ja -jalostamo, jonka kotipaikka on Laitilassa. Munaxilla pakataan kuorikananmunia ja valmistetaan kananmunatuotteita. Munaxin aputoiminimet ovat Laitilan Kanatarha ja Laitilan Proegg. Munax toimii sekä vähittäiskaupassa, elintarvikepalvelutoiminnassa että elintarviketeollisuudessa. Munax Oy:llä on tällä hetkellä kolme omaa toimipistettä, joista päätoimipiste sijaitsee Laitilassa ja muut yksiköt Kustavissa ja Mynämäellä. Munax Oy liittyi täysimääräisesti osaksi pohjoismaista DANÆG-konsernia.DANÆG opkøber Munax. Yhtiön tiedote 26.12.2021. Munaxin sopimustuottajien kananmunat markkinoidaan Laitilan Kanatarha -tuotemerkillä sekä kaupan omilla merkeillä. Tuotevalikoimaan kuuluvat virikehäkkikanojen munat, vapaan kanan kananmunat, GMO-vapaat kananmunat, soijavapaat kananmunat, ulkokananmunat ja luomukananmunat. Vuonna 2020 yrityksen liikevaihto oli 45 miljoonaa euroa ja yrityksessä työskenteli 100 henkilöä. Munaxilla on yli 60 kananmunan sopimustuottajaa. Vuonna 2012 Munax Oy:n Janne Torikka valittiin Suomen Ernst & Young Entrepreneur of the Year 2012 -kisan Tuotanto-sarjan voittajaksi.Tiedote: Blancco Groupin Kim Väisänen palkittiin... Ey.com Vuonna 2015 Munax sai Vuoden Tuote Varsinais-Suomessa -palkinnon ja maakunnallisen yrittäjäpalkinnon.() ==Kananmunatuotteet== Munaxilla on patentoitu täysautomaattinen pastörointilaitteisto. Lämpökäsittely voidaan laitteiston avulla suorittaa perinteistä korkeammassa lämpötilassa ilman, että valmisteen toiminnalliset ominaisuudet kärsivät. PURE Snack, lusikoitava välipalauutuus, tuli markkinoille 2021. PURE Snack on laktoositon, maidoton, viljaton ja soijaton välipalatuote, joka valmistetaan Munaxin Kustavin yksikössä vapaiden kanojen munista. Tuote saa lohkeavan rakenteensa fermentoinnista. Fermentoinnin ansiosta tuotteen valmistuksessa ei ole käytetty säilöntäaineita. Laitilan Kanatarhan Proegg -valkuaista myydään sekä puolen litran että litran tölkeissä. Yhdessä puolen litran tölkissä on 15 kananmunavalkuaista ja 50 g proteiinia. Helmikuussa 2015 markkinoille tuotiin kananmunan valkuaisesta valmistettu proteiinismoothie. Smoothien koostumusta kuitenkin korjattiin sen jälkeen, ja sen uudistettu versio tuotiin markkinoille vuonna 2018. Vuonna 2022 smoothieta myydään nimellä MunSmoothie. Syyskuussa 2015 yritys toi markkinoille Laitilan Kanatarhan Munavoin, jolle myönnettiin patentti heinäkuussa 2018. Syyskuussa 2016 lanseerattiin Laitilan Kanatarhan välipalajuoma. Munaxin Luomumunamassa voitti Luomuliiton Vuoden Luomutuote 2012 -kilpailun ammattikeittiösarjan.Vuoden luomutuotteet, Luomuliitto Useissa Munaxin tuotteissa käytetään Avainlippu -tunnusta. == Lähteet == == Aiheesta muualla == * Yrityksen kotisivut Luokka:Laitila Luokka:Suomalaiset tukkukaupat Luokka:Suomalaiset elintarvikeyritykset Luokka:Suomalaiset elintarvikealan tuotemerkit
Hyderabadin pommi-iskut 2013

Hyderabadin pommi-iskut 2013 tapahtuivat 21. helmikuuta 2013, kun Intian Hyderabadissa räjäytettiin kaksi polkupyörään kiinnitettyä pommia 150 metrin päässä toisistaan noin kahden minuutin välein. Iskuissa kuoli 17 ja haavoittui 119 henkilöä. Pommit räjähtivät bussipysäkillä ja elokuvateatterin edustalla alueella, jolla asuu enimmäkseen hinduja. Lisäksi poliisi löysi alueelta kolme räjähtämätöntä pommia. Iskujen takana epäillään olleen Indian Mujahideen -terroristiryhmä. Poliisi oli saanut iskuista vihjeen jo lokakuussa 2012, minkä vuoksi Intian oppositiopuolueet syyttivät hallitusta epäonnistumisesta intialaisten suojelemisessa terrorismilta. YK:n pääsihteeri Ban Ki-moon tuomitsi iskut. == Lähteet == == Aiheesta muualla == Luokka:Islamilainen terrorismi Luokka:Vuoden 2013 terrori-iskut Luokka:Terrori-iskut Intiassa Pommi-iskut 2013
Korkeakoulujen yhteiskirjasto

Korkeakoulujen yhteiskirjasto (Lahden korkeakoulukirjasto) oli vuoden 2011 alussa toimintansa aloittanut Lahden ammattikorkeakoulun, Lahden yliopistokeskukseen kuuluvien yliopistojen ja Lahden kaupungin yhteistoimintasopimukseen perustuva tieto- ja kirjastopalvelu. Palvelujen tuottaja oli Päijät-Hämeen koulutuskonsernin (PHKK) Tieto- ja kirjastopalvelut. Yhteiskirjasto palveli myös toista astetta, lukiokoulutusta sekä kaikkia muita tiedon tarvitsijoita. Korkeakoulujen yhteiskirjaston toiminta loppui aiemmassa muodossaan vuonna 2019 uudelleenorganisoinnin seurauksena. Yhteiskirjasto toimi oppimiskeskus Fellmanniassa. Muita toimipisteitä olivat Tietokeskus Hoitaja ja Tietokeskus Niemi. Vuonna 2018 tehtyjen budjettisupistusten myötä Lahden korkeakoulukirjaston toimintaa ja henkilökuntaa karsittiin. Jäljelle jäi paljolti ilman henkilökuntaa toteutetut, omatoimikirjastona toimivat kirjastotoiminnot. Lappeenrannan ja Lahden yhteisen LUT-yliopiston (LUT-konsernin) myötä syyskuun 2019 alussa Lahden korkeakoulukirjasto yhdistettiin Lappeenrannan tiedekirjaston kanssa. Syntyi LUT-tiedekirjasto, jolle jäi kaksi toimipistettä Lahdessa. ==Lähteet== == Aiheesta muualla == *Riikka Sinisalo, 2015: Kirjastot oppimiskeskuksiksi (pdf) (stks.fi) Luokka:Suomen yliopistojen kirjastot Luokka:Lahden kulttuuri
Gigan

Gigan on fiktiivinen hahmo Tōhō-yhtiön elokuvissa. Gigan on todella vaarallinen, koska sillä on pyörösaha vatsassaan, ja kaksi terävää koukkua käsinään. Se pystyy lentämään ja syöksemään punaisia säteitä kidastaan. Gigan on lähes aina esiintyessään taistellut King Ghidorahin rinnalla, tosin kerran se taisteli myös Megalonin kanssa. Alkuperäisessä Showa-elokuvasarjassa, Gigan oli Nebula-X avaruusoliorodulle kuuluva hirviö, ja Nebula-X käytti Gigania näiden vallatessa planeettoja. Luokka:Elokuvahahmot Luokka:Mothra‎ Luokka:Kuvitteelliset avaruusolennot Luokka:Godzilla Luokka:Kuvitteelliset kyborgit